বিচারপতি কারনানকে জামিন মামলা থেকে সরানোর পরেও তাঁর ঘর বয়কটের সিদ্ধান্তে অনড় থাকলেন আইনজীবীরা। পোস্তা উড়ালপুল মামলায় দশজন অভিযুক্তকে জামিন দেওয়া নিয়ে বিচারপতি অসীম রায়ের সঙ্গে তুমুল বাকবিতন্ডা হয় বিচারপতি কারনানের।
 ওয়েব ডেস্ক: বিচারপতি কারনানকে জামিন মামলা থেকে সরানোর পরেও তাঁর ঘর বয়কটের সিদ্ধান্তে অনড় থাকলেন আইনজীবীরা। পোস্তা উড়ালপুল মামলায় দশজন অভিযুক্তকে জামিন দেওয়া নিয়ে বিচারপতি অসীম রায়ের সঙ্গে তুমুল বাকবিতন্ডা হয় বিচারপতি কারনানের। অভিযোগ ওঠে একবার জামিন না দেওয়ার সিদ্ধান্তের ১৮ দিন পর নিজের মত থেকে সরে আসেন বিচারপতি কারনান। এ নিয়ে তাঁর সঙ্গে প্রবল ঝামেলা হয় আসীম রায়ের। আইনজীবীরাও অসীম রায়ের পক্ষে সাওয়াল করেন। এরপরেই কারনানকে জামিন বেঞ্চ থেকে সরিয়ে শিক্ষা সংক্রান্ত মামলায় নিয়ে আসা হয়। কিন্তু সেখানেও তাঁর সঙ্গে কাজ করতে রাজি হননি আইনজীবীরা।